આપ પીઢ, અનુભવી, વિશાળ વાચન ધરાવનાર, અભ્યાસુ, પત્રકાર જ નહિ પરંતુ લેખક, સાહિત્યકાર, ચિંતક અને એક અચ્છા વિષ્લેસ્ક કોલોમ્સીટ છો. આપના દિવ્ય ભાસ્કરમાં આવતા તથા અન્ય સામયિકોમાં આવતા લેખો વાંચવા ગમે છે અને નિયમિત રીતે વાંચતો પણ રહુ છું. આપનો ઉપરોક્ત લેખ વાંચી ખૂબજ દુઃખ સાથે આઘાત પણ લાગ્યો કારણ કે, આપે આ લેખમાં રાહુલ ગાંધીને અટલ બિહારી બાજપાઈ કરતાં બુધ્ધિમાં વધુ પાકટ ગણ્યો છે. અને તે જુવાન મગજથી આંતરરાષ્ટ્રિય નકશો ઉકેલી શકે છે તેમ જણાવ્યું છે. ક્યાં રાજા ભોજ અને ક્યાં ગાંગો તેલી !! મને માફ કરજો, કાંતિભાઈ, પરંતુ મને આપના આ રાહુલ અંગેના મતથી આપની આ દેશના રાજકારણને સમજવામાં કંઈક ગંભીર ભૂલ થઈ રહી હોય તેવું જણાય છે. રાહુલ કે સોનિયા આપ જાણો છો તેમ, કોઈનું લખેલું વાંચી ગડગડાવી જતા હોય છે. જો ભૂલે ચુકે પણ કોઈ પત્રકાર કે અન્ય કોઈ સવાલો કરે તો ગેં ગેં ફેં ફેં થઈ ત‌‌‌‌‌‌..ત..પ..પ કરવા લાગે છે. આ બંનેને નથી આ દેશના ઈતિહાસની ખબર કે નથી ખબર સંસ્કૃતિની ! વળી રાહુલ આ દેશના મારા અને તમારા સહિત તમામ વયના અને સ્તરના લોકો જાણે છે તેમ આગામી દિવસોમાંઆ દેશના વડાપ્રધાન થવાની તૈયારીમાં રાચે છે ! અને આ વડાપ્રધાન પદ પણ આકસ્મિક રીતે નહેરુ ખાનદાનમાં મળેલા જન્મને આભારી હશે નહિ કે તેનામાં રહેલી કોઈ વિશિષ્ટ આવડત કે જ્ઞાનને કારણે ! આવા સંજોગોમાં, રાહુલના કહ્યાનું વિશ્લેષણ રાહુલને એક રાજકિય પક્ષના પ્રતિનિધિએ કરેલી વાત જ ગણી શકાય અને તેથી વિશેષ બિલકુલ અર્થ ઘટાવી ના શકાય ! યાદ રહે કે રાહુલે આ વાત એક રાજકિય પ્રતિનિધિ તરીકે કરેલી છે નહિ કે કોઈ સમાજશાસ્ત્રી તરીકે ! અને ત્યારે તેનું અર્થઘટન પણ તે જ સંદર્ભમાં થવું જોઈએ ! આપે જણાવેલ કોમવાદ કે જ્ઞાતિવાદને રાહુલના કહેવા સાથે કોઈ સંબંધ હોય તેમ માનવા આ દેશનો કોઈ નાગરિક તૈયાર થાય તેમ હું ધારતો નથી ! આપે કરેલ વાત વિષે, રાહુલ આ જન્મમાં સ્વપ્નામાં પણ વિચારી શકે કે કેમ, તથા અત્રે અને અન્ય દેશોમાં કોમ કોમ વચ્ચે કે, ધર્મો વચ્ચે પ્રવર્તી રહેલા વેર ઝેર વિષે કે, જ્ઞાતિઓ વચ્ચે રહેલા વૈમંસ્ય કે, ભેદભાવ વિષે કોઈ પ્રકારની જાણકારી હોવા વિષે મને શંકા છે ત્યારે આપે તેની બુધ્ધિમાં પાકટતા જોઈ અને અટ્લ બિહારી બાજપાઈ કરતાં પણ આંતરરાષ્ટ્રિય નકશો ઉકેલી શકવા સમર્થ ગણાવ્યો, તે વાંચી, માફ કરજો, મને આપની આ પાક્ટ વયે, આ દેશના એક નંબરના તક સાધુ રાજકારણીઓને સમજવામાં, આપની સમજ ટૂંકી પડતી હોય તેવી શંકા થયા કરે છે”